II Səfixan ağa Yağləvəndli-Cavanşir

II Səfixan ağa Yağləvəndli-Cavanşir (?-19 sentyabr 1768) - XVIII əsrdə yaşamış hərbi xadim, Qarabağ bəyi, xanlıq dönəmində oba, atlı dəstənin yüzbaşısı, kələntər. Nadir şah Əfşarın ordusunda xidmət etmişdir.

 Həyatı 

Səfi  xan  Zeynalxan ağa oğlu  XVIII  yüzilin  ortalarında  ömür  sürüb. Savadlı  adam  idi. Atasından  sonra Yağləvənd oymağının oymaqbəyi  kimi  Havsalıları  savaşa,  yaylaq-qışlağa  aparırdıƏnvər Çingizoğlu, Cavanşir-Dizaq mahalı, Bakı, "Mütərcim", 2012, 216 səh.. Yağlavənddə doğulmuş Səfixan ağa gəncliyini elə orada keçirmişdir. Nadir şah Qırxlı-Avşar Qarabağda  hərbi  çağırış  elan  edəndə  Səfi  xan    atlıları  ilə  orduya  qatılmışdı. Bir  çox  döyüşlərdə  igidlik  göstərmişdi. Yurdunda  səngər  qurmuş,  Osmanlılara  qarşı  döyüşmüşdü. Indiki  Araz  Dilağarda  ərazisində  “Səfixan  səngəri”  adlı  savaş  meydanı  onun  adınadır. Osmanlı olan müharibədə göstərdiyi şücaətə görə xan hərbi titulunu birbaşa Nadir şahın özündən almışdır. Pənahəli xanla münasibətləri atasının dövründəki kimi gərgin olaraq qalmaqda davam etmişdir. Bu gərginliyin məqsədi Səfi xanın Arasbarı bölgəsini öz ərazilərinə qatmaq istəyi idi.  

Səfi  xan  Nadir şahla münasibətləri pozulduqdan sonra digər Qarabağ bəylərinin  bir çoxu kimi Xorasanda yerləşən Sərəxs  bölgəsinə sürgünə öndərildi və şahın ölümünə qədər burada yaşadı. Nah öldürüldükdən sonra isə oymağı  ilə birlikdə yurduna  Qarabağa qayıtdı. Bu zaman Qarabağ müstəqil xanlıq elan edilmiş və ilk paytaxt olaraq Bayat qalası seçilmişdi. İlk dövrlərdə xanlığa erməni məliklikləri ilə birlikdə bəzi Azərbaycan xanlıqları - Şəki və Şamaxı kimi xanlıqlar hücumlar etdilər. Lakin Pənahəli xan bu hücumların hər birini dəf edə bildi. Bundan sonra daxildəki rəqiblərini ortadan qaldırmağa başladı. Cavanşir bölgəsində yaşayanların yaratdığı problemləri və Səfi xanın rəqabətini ortadan qaldırdıqdan sonra  Cavanşir-Dizaq mahalına Qarabağ xanı Pənahəli tərəfindən yeni naib təyin edildi. II Səfixan ağa Yağlavəndli-Cavanşir 1768-ci ildə vəfat etmişdir. 
 Ailəsi 
Səfi  xanın  Şirin  ağa,  Abbasqulu  ağa  və  Alı  ağa  adlı  oğulları  vardı.

 İstinadlar 


 Həmçinin bax 
Cavanşir eli
Yağləvənd oymağı

Kateqoriya:Dağlıq Qarabağda doğulanlar
Kateqoriya:XVIII əsr tarixi
Kateqoriya:Şuşa hərbçiləri